Pall Mall (Londýn)

náhľad|Pohľad na St. James’s Palace a Pall Mall.  Obraz Thomasa Bowlesa z roku 1763.

Pall Mall [vyslov pæl mæl] je londýnska ulica v mestskom obvode City of Westminster, vo štvrti St. James's. Pall Mall ide paralelne s The Mall, od St. James's Street, cez Waterloo Place až po Haymarket; pričom Pall Mall East pokračuje ďalej až na Trafalgarské námestie. Ulica je rušnou dopravnou tepnou štvrte St. James's a taktiež je súčasťou regionálnej cesty A4.

 Opis ulice 
Takmer všetky pozemky na južnej strane Pall Mall patria kráľovskému dvoru už po dobu niekoľkých storočí. Na západnom konci ulice sa nachádza St. James’s Palace a hneď vedľa neho stojí Marlborough House, ktorý po istú dobu slúžil aj ako kráľovská rezidencia. Okrem iného sa tu nachádzajú Schomberg House a Buckingham House, sídlo vojvodu z Buckinghamu.

V súčasnosti je Pall Mall predovšetkým známa svojimi pánskymi klubmi, ktoré boli vybudované v 19. a 20. storočí. Medzi ne patria napríklad – Athenaeum, Travellers Club, Reform Club, United Services Club, Oxford & Cambridge Club a Royal Automobile Club. 

Ulica taktiež bývala centrom krásneho umenia, v roku 1814 tu sídlili Kráľovská akadémia umení, Národná galéria a aukčný dom Christie's. Žiadna z týchto inštitúcií tu však neostala dlho. Ilustrácia fasád na ulici Pall Mall z roku 1814 (297k GIF)

 Dopravné spojenie 
Najbližšie stanice londýnskeho metra:
 Charing Cross (Bakerloo a Northern Line (vetva Charing Cross))
 Piccadilly Circus  (Piccadilly a Bakerloo Line)
 Green Park (Piccadilly a Victoria Line)

 Referencie 

 Externé odkazy 
 Survey of London; stránka o histórii ulice (po anglicky)
 Panoramatická fotografia Pall Mall 

Kategória:Ulice v Londýne
Kategória:City of Westminster